**Söngskrá Ísaksskóla 2013 – 2014**

**23. - 27. september**

**Hljóðnar nú haustblær**

**Imagine**

**Út um mó**

**Sumri hallar**

**Stökur**

**Ástarfaðir himinhæða**

**30. september – 4. október**

**Stökur, fyrri hluti**

**Sumri hallar**

**Imagine**

**Dýravísur**

**Klementínudans**

**Ástarfaðir himinhæða**

**7. – 11. október**

**Stökur, seinni hluti**

**Imagine**

**Dýravísur**

**Klementínudans**

**Ég á þessi föt**

**Ástarfaðir himinhæða**

**Út um mó**

Enskt lag

Texti: Friðrik Guðni Þórleifsson

Út um mó, inn í skóg,

upp í hlíð í grænni tó.

Þar sem litlu berin lyngi vaxa á,

tína, tína, tína má.

Tína þá, berjablá,

börn í lautu til og frá.

Þar sem litlu berin lyngi vaxa á,

tína, tína, tína má.

**Sumri hallar**

Íslenskt þjóðlag

Texti: Þjóðvísur

Sumri hallar, hausta fer,

heyri snjallir ýtar:

hafa fjallahnjúkarnir

húfur mjallahvítar.  
  
Girnast allar elfur skjól  
undir mjallarþaki,  
þorir varla‘ að sýna sól

sig að fjallabaki.  
  
Verður svalt því veðri‘ er breytt,  
vina eins og geðið;  
Þar sem allt var áður heitt

er nú kalt og freðið.

**Hljóðnar nú haustblær**

Þjóðlag frá Úkraínu

Texti: Sigríður I. Þorgeirsdóttir

Hljóðnar nú haustblær,húsið við rótt.

Dvelur við dyrnar drungaleg nótt.

Fljúga þá fuglar, flestir sinn veg,

kvakandi kvíðnir kvöldljóðin treg.

Svífur burt sumar, sólar í lönd,

kveður létt kossi klettótta strönd,

ljósu frá landi, leysir sitt band,

byltist þung bára, bláan við sand.

Breiðir svo húmið hljóðlátan væng,

milt eins og móðir mjúkri hjá sæng.

Fjúka um foldu fölnandi blóm,

hlýða á haustsins helkaldan dóm.

**Ástarfaðir himinhæða**

Lag: Joh. Fr. Reichardt

Texti: þýskur/Steingr. Thorsteinss.

Ástarfaðir himinhæða,

heyr þú barna þinna kvak,

enn í dag og alla daga,

í þinn náðarfaðm mig tak.

**Stökur**

**fyrri hluti**

Afi minn og amma mín

úti‘ á Bakka búa

þau eru bæði sæt og fín

þangað vil ég fljúga. \*

Afi minn fór á honum Rauð

eitthvað suður á bæi

sækja bæði sykur og brauð

sitt af hvoru tagi. \*

Runki fór í réttirnar

ríðandi á honum Sokka.

Yfir holt og hæðirnar

hann lét klárinn brokka. \*\*

Litla Jörp með lipran fót

labbar götu þvera.

Hún skal seinna á mannamót

mig í söðli bera. \*\*

Ærnar mínar lágu í laut,

leitaði ég að kúnum.

Allt var það í einum graut

uppi á fjallabrúnum. \*

**Stökur**

**seinni hluti**

Kristín litla, komdu hér

með kalda fingur þína.

Ég skal bráðum bjóða þér

báða lófa mína. \*\*\*

Eitthvað tvennt á hné ég hef,

heitir annað Stína.

Hún er að láta lítið bréf

í litlu nösina sína. \*\*\*

Fuglinn segir bí bí bí,

bí bí segir Stína.

Kveldúlfur er kominn í

kerlinguna mína. \*\*\*

Fljúga hvítu fiðrildin

fyrir utan glugga.

Þarna siglir einhver inn

ofurlítil dugga. \*\*\*

Sigga litla systir mín,

situr úti í götu,

er að mjólka ána sín

í ofurlitla fötu. \*

\* Þjóðvísa

\*\* Síra Pétur Pétursson á Víðivöllum

\*\*\* Sveinbjörn Egilsson

**Ég á þessi föt**

Lag: Atli Heimir Sveinsson

Texti: Jónas Hallgrímsson

Buxur, vesti, brók og skó,

bætta sokka, nýta,

húfutetur, hálsklút þó,

háleistana hvíta.

**Dýravísur**

Lag: Jón Leifs

Texti: Ýmsir höfundar

Hani, krummi, hundur, svín,

hestur, mús, tittlingur,

galar, krunkar, geltir, hrín,

gneggjar, tístir, syngur.

Verður ertu víst að fá

vísu, gamli Jarpur.

Aldrei hefir fallið frá

frækilegri garpur.

Þá var taða, þá var skjól,

þá var fjör og yndi,

þá var æska, þá var sól,

þá var glatt í lyndi.

Gefðu ungum gæðingum

græna tuggu‘ á morgnunum.

Launa þeir með léttfærum

lipru, sterku fótunum.

Taktu eftir tittlingum,

trítla þeir á klakanum.

Metta þá af molunum,

mað‘r á ríku borðunum.

Verður ertu víst að fá

vísu, gamli Jarpur.

Aldrei hefir fallið frá

frækilegri garpur.

Hani, krummi, hundur, svín,

hestur, mús, tittlingur,

galar, krunkar, geltir, hrín,

gneggjar, tístir, syngur.

**Klementínudans**

Lag: Atli Heimir Sveinsson

Texti: Halldór Kiljan Laxness

Lángt fyrir utan ystu skóga

árið sem að gullið fanst,

:,: einn bjó smiður útí móa

og hans dóttir sem þú manst :,:

Litla smáin, lofi fáin,

lipurtáin gleðinnar,

:,: ertu dáin útí bláinn

einsog þráin sem ég bar. :,:

**Imagine**

Lag og texti: John Lennon

Imagine there‘s no heaven

it‘s easy if you try

no hell below us

above us only sky.

Imagine all the people

living for today!

Imagine there‘s no countries

it isn‘t hard to do

nothing to kill or die for

and no religion too.

Imagine all the people

living life in peace...

You may say I‘m a dreamer

but I‘m not the only one

I hope someday you will join us

and the world will be as one.